b'\n_START_ARTICLE_\nIltapuhde\n_START_PARAGRAPH_\nIltapuhde oli Porissa vuosina 1899\xe2\x80\x931901 ilmestynyt aikakauslehti._NEWLINE_Iltapuhde oli rahvaan kuvalehti, joka lupasi hy\xc3\xb6dyllist\xc3\xa4 ja huvittavaa luettavaa kristillis-siveellisess\xc3\xa4 hengess\xc3\xa4. Sen perustamisen taustalla oli kansanvalistustoimintaa ter\xc3\xa4v\xc3\xb6itt\xc3\xa4nyt helmikuun manifesti. Lehti ilmoitti tavoittelevansa varsinkin opettajien ja koulunuorison suosiota. Sit\xc3\xa4 levitettiin varattomiin perheisiin ja lukupiireihin kansakoulujen v\xc3\xa4lityksell\xc3\xa4. My\xc3\xb6hemmin Iltapuhde muuttui sanomalehtim\xc3\xa4iseksi._NEWLINE_Kerran viikossa ilmestyneen lehden toimittajina ty\xc3\xb6skenteliv\xc3\xa4t Eeli Granit (1899\xe2\x80\x931900) ja E. Wirkki (1900\xe2\x80\x931901).'